Likumprojekts

**Grozījumi Valsts kontroles likumā**

Izdarīt Valsts kontroles likumā (Latvijas Republikas Saeimas un Ministru Kabineta Ziņotājs, 2002, 12.nr.; 2005, 2.nr., 14.nr.; 2009, 2.nr.; 21.nr.; Latvijas Vēstnesis 2009, 196.nr; 2010, 189.nr.; 2011, nr.99. ) šādus grozījumus:

1. Papildināt 46.pantu ar trešo daļu šādā redakcijā:

„(3) Revīzijā iesaistītā vienība ir iestāde, kurā netiek veikta Valsts kontroles revīzija, bet par kuru pašu vai tās kompetencē esošu darbības jomu revīzijas ziņojumā tiek izdarīti konstatējumi vai secinājumi.”;

 2. Izteikt 53.pantu šādā redakcijā:

 „53.pants. Pamatojoties uz revīzijā konstatētiem faktiem un pārbaudītajiem dokumentiem, tiek sagatavots Valsts kontroles revīzijas ziņojuma projekts, kuru nosūta revidējamai vienībai un revīzijā iesaistītajai vienībai, nosakot termiņu paskaidrojumu sniegšanai, bet ne mazāku kā 10 dienas.”;

3. 54.pantā:

izteikt panta pirmo daļu šādā redakcijā:

„(1) Pamatojoties uz Valsts kontroles revīzijas ziņojuma projektu un tam pievienoto revidējamās vienības un revīzijā iesaistītās vienības rakstveida paskaidrojumu, tiek sagatavots revīzijas ziņojums, bet gadījumos, kad tiek veikta revīzija par gada pārskata sastādīšanas pareizību saskaņā ar šā likuma 3.panta 1. un 2.punktā noteiktajiem Valsts kontroles uzdevumiem, - arī atzinums;”;

papildināt pantu ar trešo daļu šādā redakcijā:

 „(3) Ja netiek ņemti vērā šā likuma 53.pantā minētajos paskaidrojumos izteiktie viedokļi, Valsts kontroles revīzijas ziņojumā ietver paskaidrojumos izteiktos viedokļus, kuri netiek ņemti vērā, un argumentētu pamatojumu par to vērā neņemšanu.”

4.55.pantā:

izteikt panta pirmo daļu šādā redakcijā:

„(1) Revīziju slēdz, pieņemot revīzijas departamenta lēmumu par revīzijas ziņojuma apstiprināšanu. Šo lēmumu nosūta revidējamai vienībai un revīzijā iesaistītajai vienībai. Lēmums stājas spēkā pēc 15 dienām no tā pieņemšanas dienas, ja tas nav apstrīdēts Valsts kontroles padomē.”;

 izteikt panta trešo daļu šādā redakcijā:

„(3) Valsts kontroles padomes lēmums par personas, revidējamās vienības vai revīzijā iesaistītās vienības motivēto sūdzību stājas spēkā tā pieņemšanas dienā;”;

papildināt pantu ar ceturto daļu šādā redakcijā:

„(4) Šā likuma 64.panta ceturtajā daļā minētās sūdzības Valsts kontroles padome izskata un pieņem lēmumu šā panta otrajā daļā noteiktajā termiņā, un rakstiski par to informē revidējamo vienību un revīzijā iesaistīto vienību par veiktajām darbībām sakarā ar sūdzībā izteikto, vai par sūdzības noraidīšanas iemesliem.”.

5.Izteikt 57.pantu šādā redakcijā:

 „57.pants. Valsts kontroles revīzijas ziņojumu Valsts kontrole nosūta revidējamai vienībai, revīzijā iesaistītajai vienībai, attiecīgās nozares ministram un finanšu ministram, bet gadījumos, kad veikta revīzija par gada pārskata un saimnieciskā gada pārskata sagatavošanas pareizību, nosūta arī atzinumu.”;

6.Izteikt XII nodaļas nosaukumu šādā redakcijā:

„Revidējamās vienības, revīzijā iesaistītās vienības tiesības”;

7. Izteikt 61.pantu šādā redakcijā:

„61.pants. Revidējamai vienībai un revīzijā iesaistītajai vienībai ir tiesības iepazīties ar revīzijas uzdevumu.”;

8. Izteikt 62.pantu šādā redakcijā:

„62.pants. Revidējamai vienībai un revīzijā iesaistītajai vienībai ir tiesības rakstveidā izteikt savu viedokli par revīzijas ziņojuma projektu, kā arī sniegt paskaidrojumus.”;

9. 64.pantā:

 papildināt pantu ar ceturto daļu šādā redakcijā:

„(4) Ja Valsts kontroles revīzijas ziņojumā nav ietverts šā likuma 54.panta trešajā daļā minētais pamatojums, tad revidējamai vienībai un revīzijā iesaistītajai vienībai ir tiesības iesniegt Valsts kontroles padomē sūdzību 15 dienu laikā no Valsts kontroles revīzijas departamenta lēmuma pieņemšanas dienas.”;

10. Papildināt likumu ar 64.1 pantu šādā redakcijā:

„64.1 pants. Revidējamai vienībai un revīzijā iesaistītajai vienībai nav tiesību atkārtoti iesniegt šā likuma 64.panta ceturtajā daļā minēto sūdzību.”.

11. aizstāt likuma 65.panta vārdus un skaitļus „64.pantā” ar vārdiem un skaitļiem „64.panta pirmajā daļā”;

Likums stājas spēkā nākamajā dienā pēc tā izsludināšanas.

Finanšu ministrs A.Vilks

Valsts sekretāre S.Bajāre

07.09.2011 08:52

534

I.Lazdiņa

67095455, Ivita.Lazdina@fm.gov.lv